Альфрэд Бёрдэн

Альфрэд «Альфі» Бёрдэн (; нар. , , Англія) — англійскі прафесійны гулец у снукер. Чвэрцьфіналіст адкрытага чэмпіянату Кітая 2016 года, Еўрапейскага Мастэрс 2016 года і адкрытага чэмпіянату Гібралтара 2017 года, а таксама ўдзельнік чэмпіянату свету 1998 года. Былы 38-ы нумар сусветнага рэйтынгу (2001—2003). У 2016 годзе ва ўзросце 39 гадоў выканаў свой адзіны максімальны брэйк.

Пачаў прафесійную кар’еру ў 1994 годзе ва ўзросце 17 гадоў, а ў сезоне 1997/1998 упершыню дайшоў да 1/8 фіналу рэйтынгавага турніру на Гран-пры, а таксама ў першы і адзіны раз у кар’еры патрапіў у асноўную стадыю чэмпіянату свету, дзе ў першым раундзе саступіў Тоні Дрэгу з лікам 8:10, пасля чаго ў наступным сезоне ўвайшоў у топ-64 і здабыў адзіную турнірную перамогу на першым этапе Тура Вялікабрытаніі. У сезоне 1999/2000 у другі раз выйшаў у 1/8 фіналу на рэйтынгавым Гран-пры Мальты, а з 2001 па 2003 гады займаў найвышэйшае ў сваёй кар’еры 38-е месца ў рэйтынгу, але пасля гэтага вылецеў з топ-64 у 2004 годзе і пакінуў мэйн-тур у 2008 годзе. На працягу двух наступных сезонаў паспяхова выступаў на турнірах Міжнароднай адкрытай серыі і, перамогшы на чэмпіянаце свету сярод аматараў 2010 года, вярнуў сабе статус прафесіянала ў сезоне 2010/2011. У сезоне 2012/2013 дайшоў да паўфінальнай стадыі нізкарэйтынгавага турніру серыі PTC у Глостэры і пасля перапынку ў 13 гадоў у трэці раз да 1/8 фіналу рэйтынгавага спаборніцтва ў Гранд-фінале PTC. Пасля гэтага яшчэ двойчы гуляў у 1/8 фіналу рэйтынгавых турніраў, на адкрытым чэмпіянаце Аўстраліі ў 2013 годзе і на German Masters у 2015 годзе, да таго, як упершыню за сваю 22-гадовую кар’еру выйшаў у рэйтынгавы чвэрцьфінал на адкрытым чэмпіянаце Кітая 2016 года, паўтарыўшы гэтае дасягненне яшчэ двойчы на Еўрапейскім Мастэрс 2016 і адкрытым чэмпіянаце Гібралтара 2017 года. На чэмпіянаце Вялікабрытаніі, другім па значнасці рэйтынгавым турніры пасля чэмпіянату свету, пяць разоў даходзіў да 1/32 фіналу, але ніколі не праходзіў далей.

За сваю прафесійную кар’еру аформіў 111 соценных брэйкаў і ўваходзіць у топ-65 снукерыстаў з найбольшай колькасцю соценных серый у гісторыі снукера, а таксама зарабіў больш за 400 тысяч фунтаў стэрлінгаў прызавых грошай, уваходзячы ў топ-90 снукерыстаў у гісторыі па іх колькасці.

 Фіналы турніраў 

 Кваліфікацыйныя туры: 3 (1 перамога; 2 паразы) 

ВынікДатаТурнірАпанент у фіналеЛікПерамога1 Тур Вялікабрытаніі 1998/1999 — Этап 1, Стокпарт, Англія 6:5Параза1 Тур Вялікабрытаніі 1998/1999 — Этап 2, Суіндан, Англія 1:6Параза2 Міжнародная адкрытая серыя 2008/2009 — Этап 5, Прэстацін, Уэльс 2:6

 Спасылкі 

 Профіль на World Snooker 
 Статыстыка Альфрэда Бёрдэна на CueTracker.net 

Катэгорыя:Снукерысты Англіі